CELEX: 32005R0295
Language: sk
Date: 2005-02-22 00:00:00
Title: Nariadenie Komisie (ES) č. 295/2005 z 22. februára 2005, ktorým sa po tretíkrát mení a dopĺňa nariadenie Rady (ES) č. 1763/2004, ktorým sa ukladajú určité obmedzujúce opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)

23.2.2005   
            
            
               SK
            
            
               Úradný vestník Európskej únie
            
            
               L 50/5
            
         
      NARIADENIE KOMISIE (ES) č. 295/2005
   z 22. februára 2005,
   ktorým sa po tretíkrát mení a dopĺňa nariadenie Rady (ES) č. 1763/2004, ktorým sa ukladajú určité obmedzujúce opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1763/2004 z 11. októbra 2004, ktorým sa ukladajú určité obmedzujúce opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY) (1), a najmä na jeho článok 10 písm. a),
   keďže:
   
               (1)
            
            
               Príloha I k nariadeniu (ES) č. 1763/2004 uvádza osoby, na ktoré sa podľa tohto nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Komisia je splnomocnená zmeniť a doplniť túto prílohu vzhľadom na rozhodnutia Rady, ktorými sa implementuje spoločná pozícia 2004/694/SZBP z 11. októbra 2004 o ďalších opatreniach na podporu efektívneho vykonávania mandátu ICTY (2). Táto spoločná pozícia sa implementuje rozhodnutím Rady 2005/148/SZBP (3). Príloha I k nariadeniu (ES) č. 1763/2004 by sa preto mala zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 1763/2004 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. februára 2005
      
         
            Za Komisiu
         
         Benita FERRERO-WALDNER
         
         
            členka Komisie
         
      
   
   
      (1)  Ú. v. EÚ L 315, 14.10.2004, s. 14. Nariadenie naposledy zmenené a doplnené nariadením Komisie (ES) č. 2233/2004 (Ú. v. EÚ L 379, 24.12.2004, s. 75).
   
      (2)  Ú. v. EÚ L 315, 14.10.2004, s. 52.
   
      (3)  Ú. v. EÚ L 49, 22.2.2005, s. 34.
   
      PRÍLOHA
      Nasledujúce osoby sa vyjmú z prílohy I k nariadeniu (ES) č. 1763/2004:
      
                  1.
               
               
                  Lazarevic, Vladimir. Dátum narodenia: 23.3.1949. Miesto narodenia: Grncar, Srbsko a Čierna Hora. Štátna príslušnosť: Srbsko a Čierna Hora.
               
            
                  2.
               
               
                  Todovic, Savo. Dátum narodenia: 11.12.1952. Miesto narodenia: Foca, Bosna a Hercegovina. Štátna príslušnosť: Bosna a Hercegovina.